Cheek to Cheek (ალბომი)

Cheek to Cheek — ამერიკელ ჯაზ მომღერალ ტონი ბენეტის და ასევე ამერიკელ პოპ მომღერალ ლედი გაგას ერთობლივი ჯაზის სტანდარტების ალბომი. იგი გამოიცა 2014 წლის 23 სექტემბერს ლეიბლზე Interscope Records და Columbia Records. ალბომი არის ტონის და გაგას რიგით მეორე თანამშრომლობა 2011 წლის სიმღერის The Lady Is a Tramp შემდგომ, სწორედ ამ სიმღერაზე მუშაობის დროს მიიღეს გადაწყვეტიბელა მომავალში ემუშავათ ჯაზ პროექტზე. ალბომში შესულია ცნობილი ჯაზის სტანდარტის სიმღერების ქავერები, რომლებიც ეკუთვნით ისეთ სიმღერების ავტორებს და კომპოზიტორებს, როგორებიც არიან ჯორჯ გერშვინი, კოულ პორტერი, ჯერემ კერნი, ირვინგ ბერლინი და სხვა. ალბომში დუეტების გარდა აგრეთვე წარმოდგენილია სოლო სიმღერები გაგას და ტონის შესრულებით. გაგას განცხადებით ალბომის მიზანია ახალი თაობას გააცნოს ძველი ამერიკული ჯაზის სიმღერები.

თავდაპირველად ალბომზე მუშაობა დაანონსდა 2013 წლის იანვარში, ხოლო მისი ჩაწერა მიმდინარეობდა 2013-14 წლებში ნიუ-იორკში საკონცერტო ბენდთან ერთად. ალბომის გამოცემის თარიღი რამდენიმეჯერ გადაიდო და საბოლოო 2014 წლის ივლისში ჩანაწერი გაგამ და ტონიმ ოფიციალურად დაანონსეს დილის გადაცემაში The Today Show სტუმრობის დროს. რომლის შემდგომაც მოხდა ალბომის ოფიციალური ყდის და სიმღერების სიის პრეზენტაცია. ალბომის მხარდასაჭერად გაგამ და ტონიმ რამდენიმე ტელე შოუში მიიღეს მონაწილეობა, მათ შორის ტელეკომპანია PBS-ისთვის ჩაიწერა სპეციალური კონცერტი სახელწოდებით — Cheek to Cheek Live!. მოგვიანებით კონცერტმა მიიღო პრემია ემის ნომინაცია. ალბომის მხარდასაჭერად ასევე გამოცემული იქნა ორი სინგლი —  Anything Goes და I Can't Give You Anything but Love, რომლებმაც ბილბორდის ციფრული ჯაზის სიმღერების ჩარტში პირველი პოზიცია დაიკავეს.

ალბომმა კრიტიკოსების მხრიდან დადებითი შეფასებები დამისახურა, განსაკუთრებით კი აღნიშნეს გაგას ვოკალი. გრემის რიგით 57-ე დაჯილდოებაზე ალბომმა გაიმარჯვა ნომინაციაში საუკეთესო ტრადიციული პოპ ვოკალური ალბომი. პირველ კვირაში ჩანაწერი ამერიკის შეერთებული შტატებში გაიყიდა 131,000 ეგზემპლარის ოდენობით და მისი დებიუტი აშშ-ის ალბომების ჩარტში შედგა პირველ პოზიციაზე. ალბომი ასევე შევიდა დიდი ბრიტანეთის, კანადის, იაპონიის, ავსტრალიის და საბერძნეთის ტოპ ათეულში. 2014 წლის დასასრულს გაგამ და ტონიმ წამოიწყეს მოსფლიო ტურნე — Cheek to Cheek Tour რომელიც სხვადასხვა ჯაზ ფესტივალის ფარგლებში ევროპისა და ჩრდილოეთ ამერიკის კონტინენტებზე ჩატარდა.

სინგლები
Anything Goes — ალბომის პირველი სინგლი, მისი ავტორია ამერიკელ კომპოზიტორ კოულ პორტერი რომელიც დაიწერა 1932 წლის ამავე სახელწოდების მიუზიკლისათვის. გაგამ და ტონიმ სიმღერის ქავერი ჩაწერეს 2013 წლის დასაწყისში. მისი მოულოდნელი მსოფლიო პრემიერა შედგა 2014 წლის 29 ივლისს შუაღამისას iTunes-ზე, გაგას და ტონის სპეციალური ჯაზ კონცერტის — Cheek to Cheek Live! დასრულების შემდგომ. იმავე დღეს გაგა და ტონი ეწვივნენ დილის გადაცემას The Today Show, სადაც მოხდა ალბომის ოფიციალურად დაანოსნება. ინტერვიუს დასრულების შემდგომ გაგას ოფიციალურ ვიდოების პლათფორმა Vevo-ს გვერდზე გამოქვეყნდა სიმღერის სტუდიური ვიდეო, სადაც ასახულია სიმღერის ჩაწერის და აგრეთვე ალბომზე მუშაობის პროცესი. ვიდეო გადაღებულია ნიუ-იორკში 2013-2014 წლებში. სიმღერამ აშშ-ის ბილბორდის ციფრული ჯაზის სიმღერების ჩარტში დაიკავა პირველი პოზიცია.

I Can't Give You Anything but Love — ალბომის მეორე სინგლი, იგი დაწერილია ჯიმი მაკჰიუმის და დოროთი ფილდსის მიერ 1928 წლის ბროდვეის მიუზიკლისათვის  შა­ვი შაშ­ვი. 2015 წლის 19 აგვისტოს სიმღერა გამოიცა როგორც ალბომის მეორე სინგლი. ერთი კვირის შემდგომ კი შედგა სიმღერის სტუდიური ვიდეოს პრემიერა, სადაც ნაჩვეებია სიმღერის ჩაწერის ამსახველი კადრები. სიმღერამ აშშ-ის ბილბორდის ციფრული ჯაზის სიმღერების ჩარტში დაიკავა პირველი პოზიცია.

ალბომის გამოსვლის შემდგომ გაგას სოლო სიმღერამ Bang Bang (My Baby Shot Me Down) რომელიც შესულია iTunes-ის დელუქს გამოცემაში აშშ-ის ბილბორდის ციფრული ჯაზის სიმღერების ჩარტში დაიკავა პირველი პოზიცია, რითიც გახდა გაგას პირველი სოლო სიმღერა რომელმაც ჯაზის ჩარტში დაიკავა პირველი პოზიცია.

 სიმღერების სია 

გრამფირფიტა

 ჩარტები 

 ყოველკვირეული ჩარტი 
 ჩარტი (2014) პოზიცია ავსტრალიის ჯაზ ალბომები (ARIA) 1 ჩინეთის ალბომები (Sino Chart) 17 საბერძნეთის ალბომები (IFPI) 2 შვედეთის ჯაზ ალბომები (Sverigetopplistan) 1 ტაივანის ჯაზ ალბომები (G-Music) 1

 წლის შემაჯამებელი ჩარტი 

 ჩარტი (2014) პოზიციაარგენტინის ალბომები (CAPIF)15ავსტრალიის ალბომები (ARIA)62ავსტრალიის ჯაზ ალბომები (ARIA)1ბელგიის ალბომები (Ultratop ფლანდრია)102ბელგიის ალბომები (Ultratop ვალონია)112კანადის ალბომები (Billboard)41მექსიკის ალბომები (AMPROFON)93აშშ Billboard 20050აშშ ტოპ ჯაზ ალბომები (Billboard)1

 ჩარტი (2015) პოზიციაავსტრალიის ჯაზ ალბომები (ARIA)4ბელგიის ალბომები (Ultratop ფლანდრია)196კანადის ალბომები (Billboard)50აშშ Billboard 200125აშშ ტოპ გაყიდვადი ალბომები (Billboard)58აშშ ჯაზ ალბომები (Billboard)1
 ჩარტი (2016) პოზიციაავსტრალიის ჯაზ ალბომები (ARIA)8აშშ ტოპ ჯაზ ალბომები (Billboard)3

სერტიფიცირებები

 გამოცემების ისტორია 
რეგიონითარიღიგამოცემაფორმატ(ებ)ილეიბლიავსტრალია19 სექტემბერი, 2014გერმნაიასაფრანგეთი22 სექტემბერი, 2014Polydorდიდი ბრიტანეთიკანადა 23 სექტემბერი, 2014მექსიკააშშიაპონია24 სექტემბერი, 2014სტანდარტულიSMH-CDUniversalაშშ14 იანვარი, 2014გრამფირფიტაInterscopeსაფრანგეთი10 ნოემბერი, 2014Polydorაშშ31 დეკემბერი, 2014დელუქსიბოქს-სეტიInterscopeსაფრანგეთი9 მარტი, 2015სტანდარტულილიმიტირებული slipcase

 რესურსები ინტერნეტში 
Cheek to Cheek ალბომის ოფიციალური საიტი
Cheek to Cheek  ლედი გაგას ოფიციალურ ვებ-გვერდზე

 სქოლიო 

კატეგორია:2014 წლის ალბომები
კატეგორია:ლედი გაგას ალბომები
კატეგორია:ტონი ბენეტის ალბომები
კატეგორია:Interscope Records-ის ალბომები
კატეგორია:Columbia Records-ის ალბომები